b'\n_START_ARTICLE_\nProkainamidi\n_START_SECTION_\nOminaisuudet ja k\xc3\xa4ytt\xc3\xb6\n_START_PARAGRAPH_\nProkainamidi on niin kutsutun luokan I antiarrytminen yhdiste. Sen vaikutusmekanismi muistuttaa kinidiinin vaikutusmekanismia ja se pident\xc3\xa4\xc3\xa4 syd\xc3\xa4men aktiopotentiaalin kestoa ja hidastaa impulssien kulkeutumisnopeutta. Prokainamidia voidaan k\xc3\xa4ytt\xc3\xa4\xc3\xa4 muun muassa takykardian ja eteisv\xc3\xa4rin\xc3\xa4n hoidossa. Prokainamidi metaboloituu maksassa asetyyliprokainamidiksi, joka on my\xc3\xb6s aktiivinen rytmih\xc3\xa4iri\xc3\xb6iden hoidossa. Euroopassa prokainamidin k\xc3\xa4ytt\xc3\xb6 on harvinaista, mutta Yhdysvaloissa se on runsaasti k\xc3\xa4ytetty l\xc3\xa4\xc3\xa4keaine, erityisesti mik\xc3\xa4li kinidiinihoito ei tehoa riitt\xc3\xa4v\xc3\xa4sti. Prokainidi on nopea- ja lyhytvaikutteinen l\xc3\xa4\xc3\xa4keaine\n_START_SECTION_\nHaittavaikutukset\n_START_PARAGRAPH_\nProkainamidi voi aiheuttaa QT-ajan pidentymist\xc3\xa4, mik\xc3\xa4 voi johtaa rytmih\xc3\xa4iri\xc3\xb6ihin. Muita mahdollisia haittavaikutuksia ovat alhainen verenpaine, ruuansulatuskanavan oireet, lihasheikkous ja kuumeilu. Pitk\xc3\xa4kestoisen prokainamidihoidon haittavaikutuksena voi olla lupus erythromatosuksen kaltaiset ioreet.'